Държавен вестник, бр. 15, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  15
1. регулирани професии с цел спазването 
на правилата относно професионалната етика 
и поведение;
2. сертификация, акредитация, технически 
мониторинг или изпитване.
(3) Упражняването на повече от една дейност 
по предоставяне на услуги от доставчиците 
по ал. 2 се разрешава само ако са изпълнени 
следните условия:
1. няма конфликт на интереси между уп­
ражняваните дейности;
2. осигурени са изискванията за независи­
мост и безпристрастност за упражняването на 
някои видове дейности;
3. съвместимост на правилата относно 
етиката и поведението при упражняването на 
различните дейности, особено по отношение 
на професионалната тайна.
Раздел III
Помощ за получателите на услуги
Чл. 23. (1) Администраторът на ЕЗК оси­
гурява достъп на получателите на услуги до 
следната информация: 
1. обща информация за изискванията, при­
ложими в други държави членки, относно дос­
тъпа до услуги и упражняването на дейности 
по предоставянето на услуги, особено тези, 
свързани със защита на потребителите;
2. обща информация за средствата за защита, 
налични при спор между доставчик и получател;
3. информация за контакти с организации и 
сдружения, от които доставчиците или получа­
телите могат да получат практическа помощ. 
(2) Информацията по ал. 1, т. 2 и 3 се пре­
доставя на администратора от компетентните 
органи на територията на Република България, 
които имат правомощия във връзка с упражня­
ването на дейности по предоставяне на услуги.
(3) Администраторът на ЕЗК съобщава 
на Европейската комисия наименованията и 
адресите за контакт на компетентните органи 
на територията на Република България, които 
имат правомощия във връзка с осъществяване 
на контрол или издаване на разрешения за 
упражняването на дейности по предоставяне 
на услуги.
(4) Компетентните органи в Република 
България са длъжни да оказват помощ на по­
лучателите на услуги, като се задължават да 
въвеждат всички мерки за сътрудничество със 
съответните компетентни органи в държавите 
членки и да осигуряват практическите условия 
за прилагането на ал. 1. 
(5) За изпълнение на изискванията по ал. 4 
компетентният орган, към който се е обър­
нал получателят на услуги, при необходимост 
установява контакт с компетентния орган в 
съответната държава членка, за да осигури ин­
формацията, поискана от получателя, отправил 
запитването.
Г л а в а  п е т а
ЗАДЪЛЖЕНИЯ НА ДОСТАВЧИЦИТЕ 
НА УСЛУГИ
Раздел I
Предоставяне на информация
Чл. 24. (1) Доставчиците на услуги са длъж­
ни да предоставят на получателите следната 
информация:
1. име, правен статут, правно-организаци­
онна форма, седалище и адрес на доставчика, 
телефон, факс, електронна поща;
2. регистрация на доставчика в търговски 
или друг публичен регистър, име на регистъ­
ра, номер на регистрацията или еквивалентно 
средство за идентификация на доставчика по 
регистъра;
3. разрешителния режим, когато дейността 
е обект на такъв, информация за съответния 
компетентен орган, който предоставя разреше­
нието или ЕЗК;
4. идентификационен номер за целите на 
ДДС, когато доставчикът упражнява дейност, 
подлежаща на облагане с ДДС; 
5. професионалната организация, в която 
е регистриран доставчикът, професионалното 
звание и държавата членка, в която званието е 
било предоставено – в случаите на регулирани 
професии;
6. общи условия за ползване на услугата, 
ако има такива;
7. съществуването на договорни клаузи от­
носно правото, приложимо към договора, и/
или компетентните съдилища или арбитражни 
институции, ако има такива;
8. гаранции след продажбата, които не са 
наложени по силата на закон, ако има такива;
9. цената на услугата, когато тя е предва­
рително определена от доставчика за даден 
вид услуга;
10. основните характеристики на услугата, 
ако не са очевидни; 
11. застраховката или гаранциите по чл. 26, 
по-специално информация за контакти със 
застрахователя или гаранта и териториалния 
обхват;
12. друг вид информация, предвидена в 
правото на Европейския съюз.
(2) Информацията по ал. 1 се предоставя 
от доставчика: 
1. лично, или 
2. достъпно за получателя – на място, къ­
дето се предоставя услугата или е сключен 
договорът, или
3. по електронен път чрез адрес, предоставен 
от доставчика, или
4. във всички информационни документи, 
предоставени на получателя от доставчика, 
които описват подробно предоставяната услуга.
(3) По искане на получателя доставчикът 
предоставя следната допълнителна инфор­
мация за: